**Pressemelding 2020-12-14**

**Nordmenn mener at mediene har gjort dem flinkere til å hindre smittespredning**

**Hele 85 prosent av de spurte mener at norske nyhetsmediers dekning av koronakrisen har gjort dem flinkere til å hindre smittespredning. Et flertall er også blitt tryggere av mediedekningen.**

Det viser resultatene av en landsomfattende undersøkelse utført av Respons Analyse på oppdrag av Medieundersøkelsen til Nordiske mediedager.

Undersøkelsen er laget i samarbeid med Norsk Journalistlag og Norsk Redaktørforening. Den fokuserer på koronakrisen og medienes rapportering fra den, og ble gjennomført like før advent.

**Stor tillit til nyhetsmediene**

Myndighetene har bevisst brukt pressekonferanser og mediene til å få budskapet sitt frem om at man skal vaske hendene, holde avstand og unngå forsamlinger. Skal man tro det norske folk, har budskapet kommet frem. Hele 85 prosent av de spurte svarer at de er blitt flinkere til å hindre smittespredning gjennom mediedekningen.

Nesten alle (94%) sier at de har brukt nyhetsmediene for å informere seg om koronakrisen, men 58 prosent sier at de har brukt myndighetenes informasjonssider også.

# – Generelt viser resultatene at nordmenn har stor tillit til både myndigheter og medier når det gjelder informasjonen de får om koronaviruset, sier postdoktor Erik Knudsen, som er faglig ansvarlig for undersøkelsen.

– **Sterke tall**

Han viser til at kun 16 prosent av de spurte sier at de har lav eller ingen tillit til at norske journalister og redaktører som rapporterer om koronakrisen, har tilstrekkelig forståelse og kunnskap til å formidle korrekt informasjon om den. Hele 43 prosent sier de har høy tillit, mens 37 prosent sier de har “noe tillit”

–  Dette er sterke tall, med tanke på at journalister og redaktører ikke er fagfolk innen medisin, sier Knudsen.

At folk får økt tillit til myndigheter og medier i krisetider, er et velkjent fenomen.

–  Men en slik “rally around the flag”-effekt pleier å være kortvarig. Denne undersøkelsen er tatt opp over åtte måneder etter den første nasjonale nedstengingen. Likevel ser vi at tilliten er svært høy fortsatt, sier Knudsen.

**Skeptiske til sosiale medier**

Seks av ti (59%) mener mediedekningen av koronakrisen har bidratt til å gjøre dem tryggere. Til sammenligning er det kun 17 prosent av dem med en konto på sosiale medier som sier det samme om informasjonen de har funnet på sosiale medier.

Nesten to av tre (62%) mener norske nyhetsmedier har dekket koronakrisen på en balansert måte. Bare 24 prosent sier det samme om informasjonen de har funnet på sosiale medier.

I spørsmål som hvordan viruset har oppstått, hvordan det kunne spre seg, hvor syk man kan bli og hvordan man beskytter seg, er også tilliten til informasjon fra de tradisjonelle, redaktørstyrte mediene langt høyere enn tilliten til sosiale medier.

–  Å formidle faktisk informasjon om koronaviruset er en viktig oppgave for mediene. Det innebærer ikke å være et mikrofonstativ for myndighetene, men å fortelle hva som er rett og hva som er galt om viruset og dets virkninger, sier Arne Jensen, generalsekretær i Norsk Redaktørforening.

Han mener norske medier samtidig har vist at de driver kritisk journalistikk mot myndighetenes håndtering.

**En av tre: For mye om dødsfall**

Oppfatningen er likevel delt om enkelte aspekter ved mediedekningen. 31 prosent av de spurte svarer at norske medier har hatt for mye fokus på antallet syke og døde under pandemien, noe man blant annet har sett gjennom hyppig oppdaterte grafikker og nyhetsmeldinger.

Hver tredje spurte sier at mediedekningen har bidratt til å gjøre dem engstelig. 26 prosent mener det har vært for mye mediedekning om koronakrisen.

–  Det er ikke veldig overraskende, vi ser ofte at en del får nok av negative nyheter. Samtidig er det jo enda flere som sier at dette fokuset har vært riktig. I motsetning til andre kriser og tragedier, opplever nok mange at dette en krise man selv kan bidra til å redusere virkningene av, sier Jensen.

*Undersøkelsen er utført av Respons Analyse på vegne av Nordiske mediedager, i samarbeid med Norsk Journalistlag og Norsk Redaktørforening. Det er trukket et landsrepresentativt utvalg av befolkningen over 18 år. 1387 har deltatt i undersøkelsen.*

*Faglig ansvarlig for undersøkelsen:*

*Erik Knudsen, postdoktor ved Institutt for medievitenskap ved Universitetet i Bergen,*[*Erik.Knudsen@uib.no*](mailto:Erik.Knudsen@uib.no)

*Tlf 976 76 173*

**Utvalgte resultater fra undersøkelsen:**

1. Hvor godt mener du myndighetene i Norge har håndtert smittespredningen av koronaviruset COVID-19?

|  |  |
| --- | --- |
|  | Publikum November 2020 |
| Svært godt | 28 % |
| Ganske godt | 52 % |
| Verken godt eller dårlig | 10 % |
| Ganske dårlig | 6 % |
| Svært dårlig | 3 % |
| Ikke sikker | 1 % |
| Antall spurte | 1387 |

3. Hvilke informasjonskanaler har du benyttet om smittespredningen   
og bekjempelsen av koronaviruset i løpet av siste måned? FLERE SVAR MULIG

|  |  |
| --- | --- |
|  | Publikum November 2020 |
| Myndighetenes egne informasjonssider | 58 % |
| Norske nyhetsmedier (som NRK, TV2, VG, lokalaviser osv) | 94 % |
| Sosiale medier (som Facebook, Instagram, Snapchat osv) | 26 % |
| Andre informasjonskilder | 6 % |
| Ingen | 1 % |
| Ikke sikker | 0 % |
| Antall spurte | 1387 |

9a) Norske nyhetsmedier (som NRK, TV2, VG, lokalaviser osv) har dekket koronakrisen på en balansert måte.

|  |  |
| --- | --- |
|  | Publikum November 2020 |
| Helt enig | 35 % |
| Noe enig | 37 % |
| Verken enig eller uenig | 11 % |
| Noe uenig | 12 % |
| Helt uenig | 3 % |
| Ikke sikker | 2 % |
| Antall spurte | 1262 |

b) Informasjonen om koronakrisen på sosiale medier (som Facebook, Instagram, Snapchat osv) har vært balansert.

|  |  |
| --- | --- |
|  | Publikum November 2020 |
| Helt enig | 6 % |
| Noe enig | 18 % |
| Verken enig eller uenig | 30 % |
| Noe uenig | 19 % |
| Helt uenig | 8 % |
| Ikke sikker | 19 % |
| Antall spurte | 1262 |

e) Norske nyhetsmediers dekning av koronakrisen har bidratt til at jeg har følt meg trygg.

|  |  |
| --- | --- |
|  | Publikum November 2020 |
| Helt enig | 18 % |
| Noe enig | 41 % |
| Verken enig eller uenig | 26 % |
| Noe uenig | 10 % |
| Helt uenig | 4 % |
| Ikke sikker | 1 % |
| Antall spurte | 1262 |

f) Informasjon om koronakrisen som jeg har kommet over på sosiale medier, har bidratt til at jeg føler meg trygg.

|  |  |
| --- | --- |
|  | Publikum November 2020 |
| Helt enig | 3 % |
| Noe enig | 14 % |
| Verken enig eller uenig | 44 % |
| Noe uenig | 19 % |
| Helt uenig | 9 % |
| Ikke sikker | 10 % |
| Antall spurte | 1262 |

g) Norske nyhetsmediers dekning av koronakrisen har bidratt til at jeg har blitt flinkere til å hindre smittespredning.

|  |  |
| --- | --- |
|  | Publikum November 2020 |
| Helt enig | 54 % |
| Noe enig | 31 % |
| Verken enig eller uenig | 9 % |
| Noe uenig | 3 % |
| Helt uenig | 2 % |
| Ikke sikker | 1 % |
| Antall spurte | 1262 |

h) Informasjon om koronakrisen jeg har kommet over på sosiale medier, har bidratt til at jeg har blitt flinkere til å hindre smittespredning.

|  |  |
| --- | --- |
|  | Publikum November 2020 |
| Helt enig | 17 % |
| Noe enig | 24 % |
| Verken enig eller uenig | 32 % |
| Noe uenig | 9 % |
| Helt uenig | 9 % |
| Ikke sikker | 8 % |
| Antall spurte | 1262 |

i) I løpet av perioden med koronasmitte har norske nyhetsmedier har tilstrekkelig forståelse og kunnskap om koronakrisen til å formidle korrekt informasjon om den?

|  |  |
| --- | --- |
|  | Publikum November 2020 |
| Svært høy tillit | 4 % |
| Ganske høy tillit | 39 % |
| Noe tillit | 37 % |
| Lav tillit | 12 % |
| Ingen tillit | 4 % |
| Ikke sikker | 4 % |
| Antall spurte | 1387 |

14. Mener du norske nyhetsmedier (som NRK, TV2, VG, lokalaviser osv) har hatt for mye,   
for lite eller verken for mye eller for lite stoff om korona-pandemien det siste halvåret?

|  |  |
| --- | --- |
|  | Publikum November 2020 |
| For mye stoff om koronapandemien | 26 % |
| For lite stoff om koronapandemien | 2 % |
| Verken for mye eller for lite | 67 % |
| Ikke sikker | 5 % |
| Antall spurte | 1387 |

16. Hvor høy tillit har du til følgende type informasjon norske nyhetsmedier (som NRK, TV2, VG, lokalaviser osv) presenterer?

|  |  |  |  |  |  |  |
| --- | --- | --- | --- | --- | --- | --- |
|  | Hvordan korona har oppstått | Hvordan korona har spredd seg | Hvordan korona virker i kroppen | Hvordan beskytte seg mot korona | Hvordan økonomiske virkninger blir | Hvilke sosiale konsekvenser krisen får |
| Svært høy tillit | 21 % | 27 % | 23 % | 27 % | 12 % | 14 % |
| Ganske høy tillit | 43 % | 48 % | 46 % | 50 % | 40 % | 40 % |
| Noe tillit | 22 % | 19 % | 22 % | 17 % | 31 % | 30 % |
| Lav tillit | 7 % | 3 % | 5 % | 4 % | 9 % | 8 % |
| Ingen tillit | 3 % | 2 % | 1 % | 1 % | 2 % | 3 % |
| Ikke sikker | 4 % | 2 % | 1 % | 1 % | 6 % | 5 % |
| Antall spurte | 1387 | 1387 | 1387 | 1387 | 1387 | 1387 |

17. Hvor høy tillit har du til følgende informasjon som sosiale medier (som Facebook, Instagram, Snapchat osv) gjengir?

|  |  |  |  |  |  |  |
| --- | --- | --- | --- | --- | --- | --- |
|  | Hvordan korona har oppstått | Hvordan korona har spredd seg | Hvordan korona virker i kroppen | Hvordan beskytte seg mot korona | Hvordan økonomiske virkninger blir | Hvilke sosiale konsekvenser krisen får |
| Svært høy tillit | 3 % | 4 % | 3 % | 5 % | 2 % | 2 % |
| Ganske høy tillit | 9 % | 10 % | 10 % | 13 % | 9 % | 11 % |
| Noe tillit | 23 % | 27 % | 26 % | 30 % | 27 % | 29 % |
| Lav tillit | 34 % | 33 % | 34 % | 27 % | 33 % | 29 % |
| Ingen tillit | 17 % | 14 % | 14 % | 13 % | 15 % | 15 % |
| Ikke sikker | 14 % | 12 % | 13 % | 12 % | 14 % | 14 % |
| Antall spurte | 1387 | 1387 | 1387 | 1387 | 1387 | 1387 |

**Om undersøkelsen:**

**Formål:**Måle medievaner og holdninger til media under koronapandemien

**Dato for gjennomføring:**9. – 23. november 2020

**Datainnsamlingsmetode:** Webintervju

**Antall intervjuer:** 1387  
  
**Utvalg:** Det er trukket et landsrepresentativt utvalg av befolkningen over 18 år. Utvalget er trukket tilfeldig fra webpanelet til Respons Analyse – Responspanelet.   
  
**Vekting:** Resultatene er vektet i forhold til kjønns- og alderssammensetningen i befolkningen.

**Feilmargin:** Resultatene må tolkes innenfor feilmarginer på +/- 1.5 – 3 prosentpoeng for hovedfrekvensene. Feilmarginene for undergrupper er større.   
  
**Oppdragsgiver:** Nordiske Mediedager

**Kontaktperson:**Yvonne Røysted

**Respons Konsulent:** Thore Gaard Olaussen